..et Soome banded The Mutants ja Micragirls tulevad laupäeval, 28. septembril Tallinnasse kontserti andma. Kuna laupäeval oli mul valida ainult õhtu läbi "Pikmini" mängimise ja kontserdikülastuse vahel, siis polnud mul vaja pikalt edasise tegevuskava üle aru pidada. Siiski ei saanud plaanitu teoks, sest juba saabuski KO, nagu jõulurahu puritaanlikkusse perekonda, külakostiks kaasas The Cramps'i "Psychedelic Jungle" CD ja pudel sügavkülmutatud viina. No mis teha, "Pikmin" jääb täna siiski ära. Kui kontsert, siis kontsert. Praegu meenub mulle, et järelejäänud viin istub siiani külmkapis.